Justin Bieber lura fuq Instagram!
Justin Bieber, l-artist famuż mondjali, irritorna lura fuq Instagram wara li lura f'Awwissu kien neħħa l-profil tiegħu kawża ta' bullying li beda jsir fil-kummenti fuq l-eks għarusa, Sofia Richie. Fost il-persuni li bdew jikkummentaw kummenti mhux xierqa fuq ir-ritratti tiegħu f'Awwissu kien hemm ukoll l-eks għarusa tiegħu Selena Gomez, fejn f'kumment minnhom allegat li hu kien biddilha ma' mara oħra. Il-filmat qasir li tella' huwa wieħed li jippromwovi s-Super Bowl f'isem il-kumpanija T-Mobile fejn jgħid li huma "Espert fiċ-Ċelebrazzjonijiet." Filwaqt li bosta fanatiċi jinsabu ferm kuntenti bir-ritorn ta' Bieber, oħrajn qed jgħidu li lanqas biss iridu jimmaġinaw kemm tħallas għal dan il-filmat, reklam li sewa mhux biss għax il-protagonist fih huwa Justin Bieber iżda għax bih reġa' rritorna lura fuq Instagram.